Pärast võimuvahetust Tallinnas opositsiooni jäänud Isamaaliidu volinikud leidsid, et saavad nüüd seista enam erakonna põhihuvide eest ning seavad valimistel Tallinnas esinumbriks endise linnapea Tõnis Paltsu, kirjutab Eesti Päevaleht.
Isamaaliidu Tallinna piirkonna juhi Aimar Altosaare sõnul on siiani koalitsiooniga tööd tehes tulnud leida enam kompromisse ning põhihuvides järele antud. ?Hakkame nüüd rohkem Isamaa valijate huvide eest seisma ning esitame aktiivselt muudatusi ning eelnõusid,? ütles ta.
Altosaare sõnul soovib Tallinna piirkonna juhatus pakkuda aasta pärast kohalikel valimistel esinumbri kohta Tõnis Paltsule. ?See oli ühine otsus, nagu ka kokkulepe esitada ta Isamaaliidu linnapeakandidaadiks,? sõnas Altosaar.
Paltsu kommentaari ei õnnestunud eile saada. Pärast umbusaldamist ütles ta Eesti Päevalehele, et pole edasise poliitilise karjääri suhtes otsust teinud. ?Kui aga keegi pakuks linnapea kohta, siis võtaks vastu, sest olen nüüd professionaal,? märkis Palts.